text: বশেমুরবিপ্রবির ফার্মেসী বিভাগে ক্যারিয়ার বিষয়ক সেমিনার – lekhapora24.net
  বশেমুরবিপ্রবির ফার্মেসী বিভাগে ক্যারিয়ার বিষয়ক সেমিনার
  গোপালগঞ্জে অবস্থিত বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয়ে (বশেমুরবিপ্রবি) ফার্মেসী বিভাগে "ক্যারিয়ার " বিষয়ক একটি সেমিনার অনুষ্ঠিত হয়েছে। বুধবার দুপুর ১২ টায় ফার্মেসী বিভাগের শ্রেণি কক্ষে সেমিনার অনুষ্ঠিত হয়। সেমিনারে উপস্থিত ছিলেন ফার্মেসী বিভাগের তৃতীয় ও দ্বিতীয় বর্ষের শিক্ষার্থীরা।
  উক্ত সেমিনারে অতিথি হিসেবে উপস্থিত ছিলেন রাজশাহী বিশ্ববিদ্যালয়ের ফার্মেসী বিভাগের চেয়ারম্যান প্রফেসর মীর ইমাম ইবনে ওয়াহেদ, ঢাকা বিশ্ববিদ্যালয় ফার্মাসিউটিক্যাল কেমিস্ট্রি বিভাগের (ফার্মেসি অনুষদ) প্রফেসর ড. বিপ্লব কুমার দাস, বি.সি.এস.আই.আর, রাজশাহী এর পি.এস.ও জনাব নাজিম উদ্দীন আহমেদ।
  সেমিনারে বক্তারা ফার্মেসী বিষয় নিয়ে পড়ার গুরত্ব, ফার্মাসিস্ট হিসেবে দেশের প্রতি কর্তব্য এবং ক্যারিয়ার এর বিভিন্ন ক্ষেত্র নিয়ে আলোচনা করেন। বক্তারা তাদের বক্তব্যে উচ্চতর শিক্ষা ও গবেষণার মাধ্যমে নতুন ড্রাগ উদ্ভাবনের জন্য শিক্ষার্থীদের উদ্বুদ্ধ করেন।
  সেমিনারে আরও উপস্থিত ছিলেন বশেমুরবিপ্রবি ফার্মেসী বিভাগের সহকারী অধ্যাপক মোহাম্মদ আলী খান, লেকচারার মোঃ শফিকুল ইসলাম এবং শামস আরা খান।